### 6.     Personalepolitisk redegørelse 2020

**Åbent**

Sagsnr.: 326-2021-4981        J.nr.: 81.00.00           Dokumentnr.:
326-2021-88358

**Sagstype**

Orientering.

**Resume og sagens baggrund**

Direktionen besluttede i 2015 at
Kalundborg Kommune fremadrettet skal udarbejde et Personalepolitisk regnskab
(fra 2019 Personalepolitisk redegørelse), startende med et regnskab for 2014.
Målgruppen for den personalepolitiske redegørelse er alle ansatte, politikere
og borgere, som ønsker et overblik på det personalepolitiske område. Redegørelsen
giver samtidig et billede af, om kommunen lever op til målsætningen om, at
Kalundborg Kommune skal være et godt sted at arbejde.

**Indstillinger**

Direktøren indstiller at den personalepolitiske redegørelse
tages til efterretning.

**Behandling**

Hovedudvalget, Økonomiudvalget, Kommunalbestyrelsen.

**Sagsfremstilling**

Indholdet i den personalepolitiske redegørelse for 2020 er:

·
Corona

·
Personalesammensætning

·
Aldersfordeling

·
Personaleomsætning

·
Medarbejdere ansat på særlige vilkår

·
Arbejdsmiljø

·
Personalestrategiske indsatser

·
Lederudvikling

·
Sygefravær

·
Hovedudvalg

·
Organisationen

Udvalgte opmærksomheder i den personalepolitiske redegørelse
2020 er:

*Corona:*

2020 har på mange måder været et atypisk år grundet covid-19
og det har naturligvis også påvirket arbejdssituationen i Kalundborg Kommune.
En påvirkning der også slår igennem i denne redegørelse. Her er der suppleret
med relevante covid-19 data og den generelle indsats i Kalundborg Kommune er
beskrevet i det første afsnit.

*Køn og løn:*

Vi har igen i år set på køn og løn og det er næppe
overraskende, at der inden for en række områder er en lønforskel i mændenes
favør. I år har vi også valgt at se på lønnen i Kalundborg Kommune i forhold
til lønnen hos vores naboer, som vi konkurrerer med om arbejdskraften. Her er
billedet en anelse broget, da vi på nogle områder lønner højere og andre lidt
lavere.

*Aldersfordeling:*

I 2020 knækkede kurven med den stigende gennemsnitsalder.
Det kom til udtryk ved, at den yngste gruppe under 29 år voksede med to procent,
uden at der skete en tilvækst i den ældste gruppe. Når vi
sammenligner os med alle landets kommuner samt med en række af virksomhederne i
Kalundborg Kommune kan vi se, at vi ligger stort set på niveau.  Gennemsnitsalderen
blandt Kalundborg Kommunes medarbejdere er 46,3 år. Gennemsnitsalderen
blandt alle landets kommuner er 45,7 år og medarbejdernes gennemsnitsalder på
tværs af Novo Nordisk, Kalundborg Forsyning og Equinor i Kalundborg 46,5 år.

Tallene indikerer dog, at det fortsat er nødvendigt at arbejde
med kommunen som en attraktiv arbejdsplads og at fortsætte det strategiske
fokus på forløbet fra uddannelse til ansættelse.

*Brandings- og rekrutteringstiltag:*

For at understøtte dette arbejde iværksatte vi blandt andet
et nyt brandings- og rekrutteringstiltag i 2020; lanceringen af podcast serien
”Karriere på Kalundborgsk” og vores ugentlige vodcast
”Go’ weekend”. Formålet med de nye tiltag er at styrke sammenhængskraften og
arbejdsglæden i organisationen og tegne billedet af vores arbejdspladser og
kulturen på dem for potentielle nye medarbejdere.

Den Personalepolitiske redegørelse kan læses i bilaget eller
via dette link:

<[url]>

**Økonomiske konsekvenser**

Ingen.

**Hovedudvalgets møde den 28.
april 2021:**

Taget til efterretning.

Hovedudvalget har en særlig stor opmærksomhed og fokus på
alle rekrutterings- og fastholdelsesindsatserne.

**Økonomiudvalgets møde den 19.
maj 2021:**

Anbefales.

**Bilag**

|  |  |
| --- | --- |
| Personalepolitisk Redegørelse\_2020 | 326-2021-91034 |